Борис Младенов-Young
Тя дълго се въртя и се чуди…

chitanka.info

Тя дълго се въртя и се чуди —

не можеше решение да вземе

в това променливо капризно време,

да тръгне ли… А ако завали?!

Разхождаше се седем дни поред.

„Две мили…“[1] — докторът я посъветва.

И тя тържествено си даде клетва,

да следва стриктно здравния съвет.

Проблесна слънце. В тихото небе

тук-там сновяха облаци-загадка.

„Излизам“ — рече след раздумка кратка,

но друг въпрос — какво да облече,

я хвърли в обичайната почуда —

страхуваше се явно от простуда!

Сидни, Австралия — 2017 г.

[1] Две мили — препоръчително е старите хора да ходят около 10,000 стъпки поне три пъти седмично. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.